Oupa sterf week ná kleindogter (8) hom skiet | Maroela Media
Die 46-jarige man wat op 3 April tydens 'n fratsongeluk deur sy agtjarige kleindogter in die kop geskiet is, is Dinsdag in die hospitaal dood.
Brig. Mashola Manamela, Randfontein se stasiebevelvoerder, het die nuus aan Maroela Media bevestig.
"Ons het Dinsdag die nuus ontvang dat hy in die Chris Hani Baragwanath-hospitaal dood is. Die nadoodse ondersoek sal aandui of hy beswyk het aan sy beserings of nie en wat presies die oorsaak van sy dood was," het Manamela gesê.
Die saak van poging tot moord wat aanvanklik ondersoek is, sal nou omgeskakel word na moord.
Maroela Media het vroeër berig die voorval het in Helikonpark in Randfontein plaasgevind.
Manamela het gesê die slagoffer het in sy bed geslaap met sy vuurwapen onder sy kopkussing. "'n Agtjarige kind het hom toe na bewering in die kop geskiet," het Manamela gesê.
Russel Meiring, woordvoerder van ER24, het gesê paramedici is om 07:10 na die toneel ontbied. "Toe paramedici by die toneel opdaag, is hulle na die slaapkamer van die huis gelei. Die man is in sy bed aangetref met 'n skietwond aan sy kop," het Meiring gesê.
Die man is volgens Meiring op die toneel gestabiliseer en daarna per mediese helikopter na die Chris Hani Baragwanath-hospitaal gehaas vir verdere mediese behandeling.
Manamela wou nie in dié stadium die slagoffer se identiteit bevestig nie.
Sy is 8 jaar oud. Die arme kind gaan die res van haar lewe met die letsel loop. Ons wil nie weet wie dit was nie en drop die moord saak teen haar. Just for once be reasonable.
Innige simpatie aan die familie. Wat 'n hartseer aangeleentheid.
Wat n tragiese voorval. Daar sal seker weer vrae gevra word of die oupa nalatig was met die besit van die wapen wat volgens die berig onder die kopkussing was. Wat ek egter nie verstaan nie is hoe Brigadier Manamela n uitspraak kan maak dat daar nou n moordsaak teen die agtjarige kind ondersoek kan word. Die ouderdomsgrense word baie duidelik uiteengesit in die Wet op Kinderberegtiging wet 75 van 2008. Dit bepaal baie duidelik soos volg :Kinders wat nog nie hulle negende lewensjaar voltooi het nie( dws wat nog nie hulle tiende verjaarsdag bereik het nie , word onweerlegbaar… Lees meer »
Ag nee regtig moord????Seker volgens wet ja maar kom ons wees eerlik dit was n nalatige vratsongelik nalatig deur wapen da te los wees vrees van n aanval
Al wat ek kan se is sterkte aan die familie. Omhul die kind met liefde dit was 'n fratsongeluk dit het al so baie gebeur dat iemand per ongeluk geskiet word ons hoor net nie daarvan altyd nie. 'n Maat van my was 5 jaar oud toe haar ma haar per ongeluk in die been geskiet het.